# Arbejdsspørgsmål til *Iliaden,* sang 1, vv. 1-91:

1. Hvad er en musepåkaldelse, hvor er den i *Iliaden*, og hvorfor har man den?
2. Hvad er et ”prooimion”, hvor er det i *Iliaden*, og hvorfor har man det? Hvad handler *Iliaden* om?
3. Hvem er de to ”Atreïder”, og hvorfor kaldes de det?
4. Hvem var Achilleus og Agamemnon, hvem satte dem op imod hinanden, og hvorfor gjorde de det?
5. Hvordan reagerer Agamemnon, da bønpræsten Chryses bønfalder ham?
6. Se på Chryses’ bøn til Apollon (vv. 37-42) – hvad fremhæver han særligt i sin bøn? Hvad siger det om forholdet mellem guder og mennesker i dette digt (sammenlign evt. med andre religioner, du kender)?
7. Hvad er det, der beskrives i vv. 43-52? Tænk over, hvad Apollon er gud for; hvad er det for nogle pile, han skyder med (jf. evt. vv. 9-11)?
8. Hvad gør Achilleus, da pesten rammer grækerne?
9. Hvem er Kalchas, og hvilken rolle spiller han?
10. Nævn alle de guder der optræder i teksten, samt deres epiteter/patronymikon.
11. Hvem er ”Danaerne”, ”Achaierne” og ”Troerne”? Hvor foregår krigen?